ZAPISNIK

37. sjednice Vijeća Mjesnog odbora Odranski Obrež, održane 24. svibnja 2024., s početkom u 18:00 sati.

NAZOČNI ČLANOVI VIJEĆA: Luka Šokić, Stjepan Suć i Marijan Šimir 

NENAZOČAN ČLAN VIJEĆA:
Krešimir Matak i Darko Janječić

Predsjednik  Vijeća Mjesnog odbora Odranski Obrež pozdravlja prisutne, utvrđuje da je na sjednici 3 od 5 članova Vijeća te isto može pravovaljano raspravljati i odlučivati.
Predsjednik VMO Odranski Obrež Luka Šokić otvara 37. sjednicu. 
Prije utvrđivanja dnevnog reda, predsjednik Vijeća otvara raspravu o zapisniku 36. sjednice Vijeća. 
Obzirom da se nitko ne javlja za riječ, zapisnik daje na glasanje.
Vijeće je jednoglasno (3“za“) usvojilo zapisnik 36. sjednice Vijeća.
Predsjednik Vijeća predlaže sljedeći

d n e v n i   r e d:

1. Prijedlog Zaključka o prijedlogu dopune za Plan komunalnih aktivnosti Gradske četvrti Brezovica u 2024. godini, izrada projektne dokumentacije
2. Prijedlog zaključka za   postavljanjem uspornika na Obreškoj cesti
3. Izvješće – sa sastanka Gradskog ureda za gospodarstvo, ekološku održivost i strategijsko planiranje
4. Rasprava o postavi uzdignute plohe na Obreškoj cesti kod križanja sa Ulicom Hrošći 
5. Pitanja, prijedlozi i obavijesti

Vijeće je jednoglasno (3“za“) prihvatilo predloženi dnevni red.

Ad 1). Prijedlog Zaključka o prijedlogu dopune za Plan komunalnih aktivnosti Gradske četvrti Brezovica u 2024. godini, izrada projektne dokumentacije
Predsjednik Vijeća Luka Šokić obrazlaže Prijedlog.
Vijeće je jednoglasno (3“za“) donijelo

Z A K LJ U Č A K
o prijedlogu dopune za Plan komunalnih aktivnosti Gradske četvrti Brezovica u 2024. godini, izrada projektne dokumentacije


1. Vijeće Mjesnog odbora Odranski Obrež raspravilo je o prijedlogu dopune Plana   komunalnih aktivnosti Gradske četvrti Brezovica u 2024. godini.

2. Vijeće predlaže da se Plan komunalnih aktivnosti Gradske četvrti Brezovica u 2024. godini dopuni s:
- izradom projektne dokumentacije za izgradnju nogostupa Obreška cesta kod 
   k.br. 87 – 91 i Dragonožečka cesta kod k.br. 51 – 51a i izgradnju autobusnog stajališta.

3. Ovaj Zaključak dostavlja se Vijeću Gradske četvrti Brezovica na daljnje postupanje.

Ad 2). Prijedlog zaključka za postavljanjem uspornika na Obreškoj cesti
Predsjednik Vijeća Luka Šokić obrazlaže Prijedlog.
Vijeće je jednoglasno (3“za“) donijelo

ZAKLJUČAK
o postavi uzdignute plohe na Obreškoj cesti kod križanja sa Ulicom Šimiri i Dragonožečkom cestom

1. Vijeće Mjesnog odbora Odranski Obrež razmotrilo je dobiveni prijedlog tehničke regulacije prometa za povećanje sigurnosti na Obreškoj cesti kod križanja s ulicom Šimiri i Dragonožečkom cestom. 

2. Vijeće predlaže postavu uzdignute plohe na Obreškoj cesti kod križanja sa ulicom Šimiri i Dragonožečkom cestom na način da se sve predložene uzdignute plohe spoje u jednu veću plohu.

3. Ovaj zaključak dostavlja se Vijeću Gradske četvrti Brezovica na daljnje postupanje 

Ad 3). Izvješće – sa sastanka Gradskog ureda za gospodarstvo, ekološku održivost i strategijsko planiranje
Predsjednik Vijeća Luka Šokić obavještava prisutne da tema sastanka bila da se pokuša naći način realizacije šljunčanja poljskih puteva.

Ad 4). Rasprava o postavi uzdignute plohe na Obreškoj cesti kod križanja sa Ulicom Hrošći 
Predsjednik Vijeća obrazlaže prijedlog stranke o postavi uzdignute plohe. Prema uputi treba se napraviti peticija stanara da li su suglasni sa postavljanjem uzdignute plohe

Ad 5). Pitanja, prijedlozi i obavijesti
Predsjednik Vijeća obavještava prisutne da je uspješno organiziran turnir u malom nogometu održan 01. svibnja u ulici Krčevine na stadionu Nogometnog kluba Dinamo Odranski Obrež.
Dovršeno u 19:00 sati.

KLASA: 024-08/24-003/1104
URBROJ: 251-13-11-8/003-24-2

Zapisnik napisala
Kamelia Antonia Pelikon

